# Om prøveforelesningen

Disputaslederen ønsker velkommen til prøveforelesningen, introduserer doktoranden, og leder ev. spørsmål og diskusjon etterpå.

Prøveforelesningen skal ta 45 minutter, inkl. eventuelt noen minutter for spørsmål og/eller diskusjon. Prøveforelesningen skal selvsagt være “original”.

## Bedømmelseskomitéen

Det forventes at hele bedømmelseskomitéen er til stede på prøveforelesningen; situasjonen er en slags “muntlig eksamen”. Komitéen bør også gi kandidaten en tilbakemelding; hvordan fungerte forelesningen innholdsmessig og pedagogisk/metodisk.Det bør derfor settes av tid (og lokale) til en kortere samtale etter forelesningen.

## Dekanen/disputasens leder

Disputaslederen leder også prøveforelesningen og lager en ramme rundt den (se foreslått lekse til prøveforelesningen nedenfor).

# Om disputasen

Rekkefølgen ved innmarsj/prosesjon til disputasen er:

* Disputasens leder (seremonimester)
* Kandidat
* 1., 2. og 3. opponent.

Forsamlingen reiser seg og står under innmarsjen, etter signal fra betjenten eller en annen som instituttet avklarer dette med på forhånd.

Kandidat og komité stiller seg ved anviste plasser foran i lokalet, mens disputasens leder går opp til talerstolen/kateteret.

## Disputasens leder

Disputasens leder (dekanen eller stedfortrederen) åpner og avslutter disputasen etter et fast formular (se lekse under).

Disputasens leder er vert under eventuell lunsj, og overleverer gave fra fakultetet til kandidaten når disputasen avsluttes.

*Når komiteen har signert protokoller for prøveforelesning og disputas så sendes disse til fakultetet som formelt godkjenner doktorgradsprøven. Fakultetet sender godkjenningsbrev til enheten som har ansvar for å videreformidle godkjenningen til kandidaten.*

**Lekse til disputasleder – prøveforelesning**

PRØVEFORELESNING

Før kandidaten får ordet:

*[Disputasleder presenterer seg – en oppnevnt settedekan bør i tillegg si at han/hun er oppnevnt av fakultetet ved dekan/forskningsdekan]*

*[kandidatens nåværende grad] [kandidatens navn]* vil senere i dag offentlig forsvare sin avhandling for ph.d.-graden. Avhandlingen har tittelen:

*[Tittel på avhandling]*

Hun/han vil nå holde sin prøveforelesning, over oppgitt emne. Tittelen er:

*[Tittel på prøveforelesning]*

*[Hvis aktuelt: Det vil bli anledning til en kort spørsmålsrunde etter forelesningen.]*

Vi gir ordet til *[kandidatens navn]*

Etter at kandidaten har avsluttet forelesningen:

Takk til *[kandidatens navn]*

Da gjenstår det bare å minne om disputasen som er berammet til *[tid og sted]*

**Lekse til disputasleder - disputas**

DISPUTAS

*[Disputasleder presenterer seg – en oppnevnt settedekan bør i tillegg si at han/hun er oppnevnt av fakultetet ved dekan/forskningsdekan]*

*[kandidatens nåværende grad] [kandidatens navn]* skal nå offentlig forsvare sin doktoravhandling. Avhandlingens tittel er:

*[Tittel på avhandling]*

Den *[dato for innlevering av avhandling]* leverte *[kandidatens navn]* sin avhandling til Universitetet i Oslo med anmodning om å forsvare den for ph.d.-graden.

*[Veileders navn]* fra Universitet i Oslo har vært veileder for avhandlingen og [dersom aktuelt: *medveileders navn]* fra *[medveileders institusjon]* som medveileder.

Etter forslag fra *[enhetens navn]*, oppnevnte Det samfunsvitenskapelige fakultet følgende medlemmer til å sitte i bedømmelseskomiteen.

1. opponentens tittel, navn og tilhørighet / arbeidssted
2. opponentens tittel, navn og tilhørighet / arbeidssted
3. opponentens tittel, navn og tilhørighet / arbeidssted

Komiteen har enstemmig funnet avhandlingen verdig til å forsvares i disputas, og Det samfunnsvitenskapelige fakultet har sluttet seg til dette.

Doktoranden holdt tidligere i dag sin prøveforelesning over temaet:

*[Tittel på prøveforelesning]*

Komiteen har funnet prøveforelesningen tilfredsstillende. Nå følger det offentlige forsvar av avhandlingen, disputasen.

Som ordinære opponenter fungerer:

*[1. opponentens tittel og navn]* som 1. opponent.  
*[2. opponentens tittel og navn]* som 2. opponent

Merk at det er adgang for enhver til å melde seg som opponent *ex auditorio*, dvs. fra salen. Eventuelle slike opponenter *ex auditorio* skal ha ordet etter at begge opponentene har avsluttet sin opposisjon. De må likevel melde seg til meg i løpet av pausen.

Vi tar sikte på følgende tidsplan: [Merk imidlertid at det i siste instans er dynamikken i den faglige diskusjonen som bestemmer hvor lenge man holder på].

Førsteopponenten vil starte med å presentere avhandlingen, og vil deretter åpne for konkrete diskusjons- og ankepunkter i avhandlingen, som doktoranden skal svare for.

Jeg anslår at førsteopponenten vil bruke circa 75 minutter, altså fram til circa *[tentativt tidspunkt].*

Deretter tar vi en kort pause.

Etter pausen går ordet til andre ordinære opponent med doktorandens svar. Til slutt vil eventuelle opponenter ex auditorio slippe til.

*[Dersom aktuelt, instruksjon om hvor opponenten og doktoranden skal stå].*

Jeg gir dermed ordet til 1. opponenten.

------

Etter at førsteopponenten er ferdig:

Jeg takker doktoranden og førsteopponenten for innsatsen. Det blir nå en kort pause frem til kl. [normalt 15. minutters pause]

*[Det er ikke nødvendig at man på ny går i prosesjon etter pausen. Det kan være like greit at doktoranden og komiteen bare går inn og setter seg på de anviste plassene. Selvsagt kan man også gjenta prosesjonen, om dette ønskes].*

Etter pausen:

Det offentlige forsvar av *[kandidatens navn]*s doktoravhandling vil nå fortsette. Det er ikke meldt seg noen opponenter *ex auditorio*. Dersom noen ønsker ordet etter 2. opponent, må vedkommende melde seg nå. *[Pause i noen sekunder]*

Jeg gir nå ordet til andre ordinære opponent.

*----*

Etter at 2. opponenten er ferdig:

Jeg takker 2. opponenten for innsatsen.

Ønsker doktoranden en sluttkommentar? *[Dette er ikke obligatorisk, men doktoranden bør få anledning til å takke komiteen osv.]*

Det er ikke meldt seg noen opponenter *ex auditorio*. Dermed er disputasen slutt. Det vil bli gitt innberetning til Universitetsstyret ved Rektor.

På vegne av Det samfunnsvitenskapelige fakultet vil jeg gjerne få overrekke en gave. *[Gaven er en glassvase som fås utlevert fra Det samfunnsvitenskapelige fakultet].*

*Disputatio peracta est / Fabula acta est. [Disputasen / forestillingen er avsluttet]*